Паводле меркавання Тамары Замасціновіч, пос­пех у любой справе залежыць ад людзей, іх старання і прафесійнага майстэрства. Надзейнымі памочнікамі галоўнага заатэхніка з’яўляюцца брыгадзіры жывёлагадоўлі Алеся Загорская, Наталля Сочнева, Ніна Піпчанка. Заўсёды з душой адносяцца да выканання даручанай справы, пастаянна дабіваюцца добрых вытворчых паказчыкаў аператары машыннага даення Марыя Грыбкова, Лідзія Шалуха і многія іншыя. Павелічэнне вытворчасці малака — дзейс­ны сродак умацавання эканомікі сельгасарганізацыі, забеспячэння фінансавай стабільнасці і, адпаведна, павышэння матэрыяльнага дабрабыту работнікаў.